Koćuša
Koćuša je vodopad na rijeci Mlade, koja 2 km dalje nizvodno mijenja ime u Trebižat. Smješten je kod sela Veljaci, 12 km od Ljubuškog. Za razliku od većine vodopada, Koćušu ne odlikuje visina, koja iznosi "samo" pet metara, nego širina – vodopad je širok pedesetak metara, što doprinosi ukupnom dojmu. Koćuša je jedna od turističkih atrakcija u Hercegovini. No, u poređenju s Kravicom, drugim vodopadom na istoj rijeci, ipak je manje poznata. Ljeti vodopad i njegova okolina služe kao popularno kupalište. U blizini je smještajni i ugostiteljski objekt.